
REFERAT DE APROBARE
privind stabilirea impozitelor, taxelor și tarifelor locale pentru anul 2024 pe raza comunei Cleja, județul Bacău

Codul fiscal aprobat prin Legea 227/2015 a creat cadrul legal pentru întărirea autonomiei locale şi încurajarea investiţiilor, argumentele care au stat la baza modificărilor aduse de inițiatori fiind următoarele:
Eliminarea discriminării generate de sistemul fiscal actual în funcție de natura juridică a contribuabilului, în care destinația clădirii poate fi rezidențială sau comercială (nerezidențială);
Reducerea sarcinilor administrativ-fiscale pentru contribuabili;
Încurajarea investițiilor;
Întărirea autonomiei locale, acordând autorităților locale posibilitatea să stabilească politica fiscală locală ținând cont de propriile necesități de proiectare bugetară;

Referitor la indexarea impozitelor și taxelor locale, art. 491, alin. 1 din Legea nr. 227/2015 privind Codul Fiscal, cu modificările și completările ulterioare, prevede faptul că, în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la 30 aprilie ținând cont de rata inflației pentru anul fiscal anterior, comunicată pe site-urile oficiale ale Ministerului Finanțelor Publice și Ministerului Dezvoltării Regionale și Administraiei Publice.
Sumele indexate conform alin. 1 menționat anterior se aprobă prin hotărâre a Consiliului Local și se aplică în anul fiscal următor.
Potrivit datelor publicate pe site-ul Ministerului Finanțelor ”Pentru indexarea impozitelor și taxelor locale aferente anului 2024, consiliile locale vor utiliza rata inflației de 13,8%”.
Propunerile de modificare a impozitelor și taxelor pentru anul următor sunt grupate în 2 categorii:
1.	Indexarea cu indicele general al inflației
Codul Fiscal obligă autoritățile locale să indexeze anual impozitele și taxele cu indicele comunicat de Ministerul Finanțelor Publice.
2.	Majorări/modificări ale taxelor existente sau adoptarea unor noi taxe locale/speciale.

Având în vedere:
-prevederile Legii nr.225/2015 privind Codul Fiscal, cu modificările și completările ulterioare;
- comunicatele existente pe site-urile oficiale ale INSSE si Ministerului Finantelor Publice, rata inflatiei a fost in anul 2022 de 13,8%, iar pentru anul 2024 impozitele si taxele locale vor fi indexate cu 13,8%;
-prevederile  art. 5 alin. (1) lit. a) și alin. (2), art. 16 alin. (2), art. 20 alin. (1) lit. b), art. 27, art. 30 și art. 761 alin. (2) și (3) din Legea nr. 273/2006 privind finanțele publice locale, cu modificările și completările ulterioare;
-prevederile Ordonanței de urgență a Guvernului nr. 80/2013 privind taxele judiciare de timbru, cu modificările și completările ulterioare;
-prevederile  Legii nr. 207/2015 privind Codul de procedură fiscală, cu modificările și completările ulterioare;
-prevederile art. 1 alin. (4) lit. l), art. 8 alin. (3) lit. j), art. 43 alin. (7) și art. 44 alin. (2) lit. d) din Legea serviciilor comunitare de utilități publice nr. 51/2006, republicată, cu modificările și completările ulterioare;
-prevederile art. 19 și art. 20 din Ordonanța Guvernului nr. 71/2002 privind organizarea și funcționarea serviciilor publice de administrare a domeniului public și privat de interes local, aprobată cu modificări și completări prin Legea nr. 3/2003, cu modificările ulterioare;
- prevederile art. 5 alin. (2) lit. k), art. 26 alin. (1) lit. b) și c), alin. (3), alin. (5) și alin. (8) din Legea serviciului de salubrizare a localităților nr. 101/2006, republicată; 
-prevederile  art. 10 lit. g) și art. 34 alin. (2) și (3) din Legea serviciului de iluminat public nr. 230/2006; 
-prevederile art. 14 lit. f) din Legea serviciului de alimentare cu apă și de canalizare nr. 241/2006, republicată;
 -prevederile art. 5 din Legea cadastrului și publicității imobiliare nr. 7/1996, republicată, cu modificările și completările ulterioare;
 -prevederile Ordonanței Guvernului nr. 99/2000 privind comercializarea produselor și serviciilor de piață, republicată, cu modificările și completările ulterioare; 
-prevederile art. 14 din Ordonanța Guvernului nr. 21/2002 privind gospodărirea localităților urbane și rurale, aprobată cu modificări și completări prin Legea nr. 515/2002; 
-prevederile Legii nr.52/2003 privind tranparența decizională în administrația publică, republicată;
-prevederile Legii nr.544/2001 privind liberul acces la informațiile de interes public , cu modificările și completările ulterioare;
-prevederile art.129, alin.(2), lit.b, alin.(4), lit.c din OUG.57/2019 privind Codul Administrativ, cu modificările și completările ulterioare;

	Față de cele prezentate propun adoptarea proiectului de hotărâre privind  stabilirea impozitelor și taxelor locale pentru anul 2024 pe raza comunei Cleja, județul Bacău.

